ליוסי שלום,

ראשית-  תודה רבה על יום ההשתלמות השבוע. היה נהדר, והפידבקים שקבלנו מהמדריכים שהשתתפו בו אוששו זאת. קבלנו המון תוכן, מבט מעמיק על הנושא, וכמובן- צימאון להמשך קריאה ולימוד שלו.

מצ"ב מכתב שהעברנו... מהמכתב עולה שביעות-הרצון מהסיור איתך, ועל כך שוב- תודה רבה!

"רצינו לספר על יום השתלמות מרתק שערכנו השבוע  בגליל העליון למדריכים . מצ"ב קובץ מצורף עם פרטי ההשתלמות.

הסיור עסק בנושא- חידושים באתרי מחקר קברי הצדיקים בגליל העליון. מדריך ההשתלמות היה **יוסי סטפנסקי,** ארכאולוג, חוקר ומי שכתב לאחרונה ספר העוסק בתחום, וכן מאמרים רבים ב"קתדרה", "סגולה" ועוד בתחום.

ככלל,  בביקורינו באתרים השונים שמענו על המתודולוגיה של זיהוי קבר צדיק, החל ממקורות חז"ליים, דרך מסעות עולי-הרגל לדורותיהם, מקורות ספרותיים כמו "מגילת אביתר", "כנסיות אליהו" ועוד, שנתגלו לאחרונה בגניזה הקהירית. מקצת מהקברים בהם ביקרנו הפכו, מסתבר, ממש בדורינו ל"קברי צדיקים", לעיתים לאחר שינוי מקום ולעיתים אף ללא כל מקור קדום (חלום שנחלם, קביעת רב מקובל בימינו וכד').  חלקם "שינו שם" מקברו של צדיק א' לצדיק ב'.

שמענו על מסורות שנקשרו בקברים מסויימים, ביקרנו בקברי צדיקים שכמעט ונשכחו, היכרנו את הגופים העוסקים היום במחקר העממי  של זיהוי הקברים בשטח- "הועד להצלת קברי הקדמונים", "אהלי צדיקים" ואנשים פרטיים.  כמ"כ, נחשפנו למצבות וכתובות חדשות שנתגלו ע"י סטפנסקי ממש לאחרונה בבית-הקברות בצפת.

עקב הביקוש הרב החלטנו לנייד את ההשתלמות **באוטובוס מאורגן** שהזמנו.  בדיעבד זו היתה החלטה נהדרת. חסכנו זמן  מיותר של תנועת רכבים מסורבלת והרווחנו הדרכת-דרך יקרה מפז של יוסי.

ביום ההשתלמות השתתפו כ-40 מדריכים מכל הארץ. רבים הגיעו עקב הנושא המרתק, האתרים שנבחרו והמרצה האיכותי.

המשובים בעקבות יום הסיור היו נהדרים. התחושה הכללית היא שביעות רצון מיוסי , חוקר בעל היקף ידע בתחום הנ"ל שלא יסולא בפז, שזכה לחקור את התחום בצוותא עם גדולי החוקרים של הדור הקודם- זאב וילנאי ז"ל, צבי אילן ז"ל, פרופ' אלחנן ריינר שיבדל"א ועוד, ומדריך בחסד בזכות עצמו. גם בחירת נושא ההשתלמות, תכנה ואתריה, הארגון ,הניהול והביצוע זכה לתשבחות רבות..."